paragraph_text: <!--mini|Poglavica Nadêb Indijanaca demonstrira upotrebu serbatane (puhaljke) koja se koristi u lovu na ptice i manju divljač. --> Nadêb (Maku-Nadeb, Nadëb, Nadob, Makunabödo, Maku Nadöbo, Makunahödö) je pleme američkih Indijanaca nastanjenih u 3 naselja na sjeverozapadu brazilske države Amazonas, na rijeci Uneiuxi, pritoci Rio Negra, Japuri i Negru. Rezervat što su ga Indijanci dobili na rijeci Uneiuxi (1998.) prostire se na površini od 403,182 hektara. Jezično se svrstavaju porodici Puinavean. Prema podacima Joshua Projecta 2005. godine ima ih tek 200. Po kulturi su polunomadski lovci i sakupljači. Izrazito su niskog rasta.